OpenLLM-France/wikimedia huggingface dataset:
# Adrián González Morales

Adrián González Morales (Madrid, 25 de maig del 1988) és un exfutbolista professional madrileny, que jugava com a migcampista per la banda esquerra.

## Trajectòria esportiva

Va jugar a Reial Madrid B la temporada 2006-07. Durant la temporada 2007-08 va ser cedit al Celta de Vigo i al Nàstic de Tarragona. Durant la temporada 2008-09 jugà al Getafe CF amb el qual va signar un contracte per a quatre temporades. L'estiu de 2010 va fitxar pel Racing Club de Santander.
És el fill de l'històric jugador i exentrenador del Castilla, Míchel, i milità sota les seves ordes durant la seva etapa en el Castilla.

## Referències

* ↑ Adrián: "Vengo al Getafe para aprender" - Diari AS (castellà)

## Enllaços externs

* Estadístiques a transfermarkt.de (alemany)
# Alonso Pimentel y Herrera de Velasco

Antonio Bernardino Alonso Pimentel i Herrera de Velasco (Benavente, 1514 - Valladolid, 1575) va ser un noble, polític i militar castellà, cap de la Casa de Benavente i Virrei de València (1566-1572).

## Biografia

Va nàixer l'any 1514 a Benavente, terra de la senyoria del seu pare, Alonso Pimentel i Pacheco, V comte i II duc de Benavente, V comte de Mayorga i altres títols, i d'Ana d'Herrera i Velasco, filla de Bernardino Fernández de Velasco i Mendoza, i duc de Frías, III comte d'Haro i VII Conestable de Castella, i de la seva primera dona Blanca d'Herrera, V senyora de Pedraza. Va succeir al seu pare a la Casa de Benavente, sent VI comte i III duc de Benavente, i va heretar el Comtat de Mayorga del seu germà Rodrigo Pimentel i Herrera de Velasco, que va morir sense successió, sent el sisè titular de la dignitat.
Va participar en la conquesta de Tunísia i en les campanyes d'Itàlia, França i Alemanya. Va ser amic personal de Carlos I d'Espanya i padrí de pila i tutor del seu fill Felip II. També va ser majordom major de les infantes a la mort del comte de Cifuentes. Va ser governador de la fortalesa de la Carraca (La Goleta) des 1565-1572 prenent possessió del càrrec el 29 de maig de 1565, i Virrei de València (1566-1572) per Felip II. Va ser recompensat amb el Comtat de Villalón.

## Matrimoni i descendència

Va contreure matrimoni amb María Luisa Enríquez i Téllez-Girón, també anomenada María Luisa Girón Enríquez, filla de Fernando Enríquez de Mendoza i Velasco, I duc de Medina de Rioseco, i de Maria Girón, filla del II comte d'Ureña. Van ser pares de:
* Luis Alonso Pimentel Herrera i Enríquez de Velasco, VII comte i IV duc de Benavente, VII comte de Mayorga, II comte de Villalón. Mort sense descendència.
* Luisa Pimentel i Enríquez, casada amb Juan Álvarez de Toledo i de Monroy, V comte d'Oropesa i III comte de Deleytosa.
* Maria Josefa Pimentel i Girón, casada amb Fadrique Álvarez de Toledo i Enríquez de Guzmán, IV duc d'Alba, sense successió. Després del matrimoni, en 1563 Felip II de Castella li va concedir a ella el Ducat d'Huéscar.
* Juan Alonso Pimentel Herrera i Enríquez de Velasco, que després de la mort sense successió del seu germà, va esdevenir VIII comte i V duc de Benavente, VIII comte de Mayorga i III comte de Villalón.

## Referències

* De Molina, Argote (1588). Nobleza del Andaluzía.... Sevilla: Impresor Fernando Díaz.
* Soler Salcedo, Juan Miguel. Nobleza Española: Grandeza Inmemorial 1520. Madrid: Visión Libros. ISBN 978-84-9886-179-2.
# Got de vi (grup de bolets)

Els gots de vi són bolets anuals, terrestres i carnosos, generalment de color lila; massissos, ferms, i en forma de con invertit. En madurar esdevenen còncaus en la part central i llavors pren forma de got, de ventall o d'embut obert per un costat.
En el revers presenten plecs engruixits, longitudinals, més o menys irregularment ramificats, violetes.
La carn és blanca, violeta a les ferides.
Són bolets poc freqüents, que estan en regressió i que cal protegir. No s'haurien de collir. Són propers als rossinyols, rossinyolics i trompetes.

## Espècies

Tan sols hi ha descrites dues espècies de gots de vi, ambdues pertanyen al gènere Gomphus, família de les gomfàcies, són:
* Gomphus clavatus, got de vi
* Gomphus crassipes, got de vi de carn lila

## Referències

* 1 2 Gràcia, Enric. La Clau dels Bolets: Identifica'ls de la mà d'Enric Gràcia, Vol. I, p:137. El Papiol: efadós, 2021. ISBN 978-84-18243-12-7.
* 1 2 3 Vidal, Josep Maria; Ballesteros, Enric. Bolets dels Països Catalans i els seus noms populars. Figueres: Brau Edicions, 2013. ISBN 9788496905986.
# Niort

* Per a altres significats, vegeu «Niòrt».
Niort és un comuna francesa al departament de Deux-Sèvres a la regió de la Nova Aquitània. L'any 2006 tenia 59.346 habitants.

## Personatges il·lustres

* Mathias Énard (1972), escriptor i traductor.
* Jean-Baptiste-Edouard Montaubry (1824-1883) director d'orquestra i compositor.
# Bertil Sandström

Karl Bertil Sandström, conegut com a Bertil Sandström, (Gävle, Suècia, 1887 - Solna, 1964) fou un oficial militar i genet suec, guardonat amb tres medalles olímpiques.

## Biografia

Va néixer el 25 de novembre de 1887 a la ciutat de Gävle, població situada al Comtat de Gävleborg.
Va morir l'1 de desembre de 1964 a la ciutat de Solna, població situada al costat d'Estocolm.

## Carrera esportiva

Especialista en doma clàssica va participar, als 32 anys, en els Jocs Olímpics d'Estiu de 1920 realitzats a Anvers (Bèlgica), on va aconseguir guanyar la medalla de plata en la prova individual amb el cavall Sabel, un metall que va aconseguir revalidar en els Jocs Olímpics d'Estiu de 1924 realitzats a París (França). Absent dels Jocs Olímpics d'estiu de 1928 realitzats a Amsterdam (Països Baixos), en els Jocs Olímpics d'Estiu de 1932 realitzats a Los Angeles (Estats Units) va aconseguir guanyar una nova medalla de plata en la prova de doma clàssica per equips i va finalitzar desè en la prova individual amb el cavall Kreta.

## Referències

* ↑ Harnesk, Paul. Vem är vem?. D. 1, Stockholmsdelen (en swedish). Stockholm: Vem är vem bokförlag, 1945, p. 734.
* ↑ «Olympedia – Bertil Sandström». [Consulta: 13 setembre 2024].
* ↑ «Bertil Sandström - Sveriges Olympiska Kommitté» (en suec). [Consulta: 13 setembre 2024].
# Bon (religió tibetana)

Bon, Bonpo, Bön, gTsug, gTsug-lag o religió dels Dongba és el nom amb què es refereix a les religions del Tibet anteriors al budisme tibetà. Malgrat tindre elements del xamanisme, no és una religió xamanista. Aquest conjunt de religions tenen unes característiques en comú:
* Culte als monarques difunts, enterrats amb els seus béns i familiars pròxims
* Preocupació de la vida terrenal: cerca de l'origen dels patiments
* Déus locals: a alguns dels quals se'ls atribuïa l'origen dels mals, i a són satisfets amb sacrificis (pastíssos semblants a la carn)
* Sacrificaven animals.
* Endevinació.
Expliquen que l'origen de la religió Bon fou gràcies a en gShen-rab-mi-bo també conegut com a Tonpa Shenrab Miwoche o Tönpa Shenrab o ston pa gshen rabo Shenrab Miwo o Buddha Shenrab o Guru Shenrab o Tönpa Shenrab Miwoche o Lord Shenrab Miwo, al qual també se li atribueix la creació de l'escriptura dongba. D'aquest personatge no hi ha fonts que proven la seua historicitat.
Hi ha poques fonts sobre aquestes religions, les quals provenen de l'escola Bon, que es constituí al segle ix. En el segle vii dC es van barrejar amb el budisme i en el segle xiv va esdevenir un tipus especial de budisme.

## Referències

* 1 2 3 4 Rodríguez Santidrián, Pedro. «Bön, Religiones prebúdicas del Tíbet». A: Diccionario de las religiones. Madrid: Alianza, 1994, p. 76-77. ISBN 84-7838-400-6.
* 1 2 3 4 5 «religions tibetanes». Gran Enciclopèdia Catalana. [Consulta: 13 juliol 2015].
* ↑ «Annals of Creation». World Digital Library. [Consulta: 13 juliol 2015].
* ↑ «Tonpa Shenrab Miwoche». Chinese Buddhist Encyclopedia. [Consulta: 13 juliol 2015].
* ↑ HE, Zhiwu (2008). Zhiwu Naxi Study Collection, pp. 144. Beijing: Culture Publisher. ISBN 978-7-105-09099-0
* ↑ KARMEY, Samten G. (1975). A General Introduction to the History and Doctrines of Bon, pp. 175-176. Memoirs of the Research Department of the Toyo Bunko, No. 33. Tokyo.

## Bibliografia

* Annals de la Creació (en xinès: 創世經)

## Enllaços externs

* The Bonpo's Tradition
Viccionari
# Lluís Alcalà

Lluís Alcalà és el nom dels següents personatges:
* Lluís Alcalà, arquitecte neoclàssic, deixeble de Josep Roca i Bros.
* Lluís Alcalà i Baqués (Barcelona, 1979), instrumentista de tenora i compositor de sardanes.
* Lluís Alcalà i Visiedo (Terrassa), director (2001-2008) de l'Escola Municipal de Música de Terrassa, autor de llibres per a l'aprenentatge de la música.
# Akiko Niwata

Akiko Niwata (庭田 亜樹子, 12 de setembre de 1984) és una exfutbolista japonesa.
Va debutar amb la selecció del Japó el 2003. Va disputar 1 partits amb la selecció del Japó.

## Estadístiques

Selecció del Japó :
| Anys | Partits | Gols |
| 2003 | 1 | 0 |
| Total | 1 | 0 |

## Referències

* ↑ Japan Football Association(japonès)
# Alma (Michigan)

Alma és una ciutat situada al comtat de Gratiot en l'estat nord-americà de Michigan. En el Cens de 2010 tenia 9.383 habitants i una densitat poblacional de 595,17 persones per km².

## Geografia

Alma està situada en les coordenades 43° 22′ 48″ N, 84° 39′ 21″ O﻿ / ﻿43.38000°N,84.65583°O﻿ / 43.38000; -84.65583 43° 22′ 48″ N, 84° 39′ 21″ O﻿ / ﻿43.38000°N,84.65583°O﻿ / 43.38000; -84.65583 43° 22′ 48″ N, 84° 39′ 21″ O﻿ / ﻿43.38000°N,84.65583°O﻿ / 43.38000; -84.65583, 43° 22′ 48″ N, 84° 39′ 21″ O﻿ / ﻿43.38000°N,84.65583°O﻿ / 43.38000; -84.65583 Segons l'Oficina del Cens dels Estats Units, té una superfície total de 15.77 km², de la qual 15.35 km² corresponen a terra ferma i (2.64%) 0.42 km² és aigua.[3]

## Demografia

Segons el cens de 2010, hi havia 9383 persones residint a Alma. La densitat de població era de 595,17 hab./km². Dels 9383 habitants, Alma estava compost pel 92.8% blancs, el 0.86% eren afroamericans, el 0.58% eren amerindis, el 0.76% eren asiàtics, el 0.02% eren illencs del Pacífic, el 2.78% eren d'altres races i el 2.21% pertanyien a dos o més races. Del total de la població el 8.13% eren hispans o llatins de qualsevol raça.

## Personatges reconeguts

* Betty Mahmoody (1945–) escriptora nord-americana i conferenciant coneguda pel seu llibre, Not Without My Daughter.
* Randall Ebright (1977) Baterista nord-americà i Músic Conegut per ser el bateria de la banda de Rock mexicana, Molotov.

## Referències

Viccionari
# Gnathopogon tsinanensis

Gnathopogon tsinanensis és una espècie de peix cipriniforme de la família dels ciprínids.

## Morfologia

Els mascles poden assolir els 10 cm de longitud total.

## Distribució geogràfica

Es troba a la Xina.

## Referències

* 1 2 FishBase (anglès)
* ↑ Baensch, H.A. i R. Riehl, 1997. Aquarien Atlas, Band 5. Mergus Verlag, Melle, Alemanya. 1148 p.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
* Yue, P., 1998. Gobioninaep. 232-389. A Chen, Y.-Y. i et al. (Eds). Fauna Sinica. Osteichthyes. Cypriniformes II. Science Press. Beijing. 1-531.
# Conservatoire national supérieur d'art dramatique

El'Conservatoire national supérieur d’art dramatique és un establiment d'ensenyament superior francès enquadrat dins la categoria de les grandes écoles.
Es remunta a l'École royale de chant et de déclamation, fundada el 1784, on parlar era més aviat un tema menor per als músics. Això també explica el terme conservatori, que s'utilitza generalment per a les escoles de música, però no per a les escoles de teatre.
El 1806 la interpretació esdevingué major. El 1946 es va dividir el conservatori, es va permetre que el teatre mantingués el Théâtre du Conservatoire, que havia estat dissenyat com a sala de concerts el 1811, i els músics es van traslladar. El conservatori té el seu nom actual des de 1968.

## Alumnes famosos

* Marc García Coté
* Guillaume Gallienne
* Zita Hanrot
* Laurent Stocker
* Antoine Vitez
* Jean René Lemoine

## Referències

* ↑ La vente du Conservatoire d'art dramatique de Paris fait grincer des dents
* ↑ Conservatoire national supérieur d'art dramatique
# Nimet Karakuş

Nimet Karakuş (Korkuteli, Antalya, 23 de gener de 1993), és una atleta turca. Fa cursa de velocitat. Es va convertir en la primera atleta de Turquia en competir com finalista en 100 m en uns Jocs Olimpics el 2012. Va guanyar una medalla de plata en 100 m plans, amb 11.36, al Campionat Mundial Juvenil de Barcelona el 2012.

## Referències

* ↑ http://www.mehmetakif.edu.tr/duyuru/2560/cumhuriyet-tarihinde-olimpiyat-barajini-gecen-ilk-turk-kadin-atlet-ogrencimizden-rektor-saatciya-ziyaret Arxivat 2016-08-18 a Wayback Machine.
* ↑ http://www.sabah.com.tr/spor/tum-sporlar/2012/07/11/nimet-karakus-dunya-ikincisi-oldu

## Vegeu també

* Sibel Ağan

## Enllaços externs

* Fitxa de Nimet Karakuş a IAAF
* Nimet Karakus a European Athletics
# Beaumont-en-Cambrésis

Beaumont-en-Cambrésis és un municipi francès, situat a la regió dels Alts de França, al departament del Nord. L'any 2006 tenia 461 habitants. Limita al nord amb Viesly, a l'est amb Inchy, al sud amb Troisvilles, a l'oest amb Caudry i al nord-oest amb Béthencourt.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 671 | 626 | 559 | 518 | 500 | 422 | 461 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001- | Fabrice Baccout | |
# Boladeres

Boladeres és una masia del municipi d'Olvan (Berguedà) inclosa en l'Inventari del Patrimoni Arquitectònic de Catalunya.

## Descripció

És una masia de planta basilical amb el carener perpendicular a la façana principal, orientada a migdia. Com moltes masies del segle xviii es caracteritza per l'asimetria de la façana, la qual cosa implica que la coberta, a doble vessant, i l'eix de l'eixida, de tres finestrals d'arcs de mig punt rebaixats, no coincideixen. El cos principal de la masia correspon el segle xviii. No obstant, encara es conserven restes de l'antiga masia que s'aixeca perpendicular a aquella. L'antiga masia segueix un dels esquemes més primitius i més difícils d'ampliar: carener paral·lel a la façana principal, orientada a ponent.

## Història

La masia de Boladeres es troba documentada des de principis del s. XVIII. Conserven a casa un interessant arxiu familiar amb documentació des del 1630. A nivell de curiositat, encara avui l'actual propietari conserva el cognom del seu predecessor Jaume Boladeres de l'any 1585

## Referències

* 1 2 «Boladeres». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 12 novembre 2015].
# Aki Hoshino

Aki Hoshino (ほしの あき, nascuda el 14 de març de 1977) és una ídol japonesa. Ha aparegut en diverses revistes per a homes com Sabra i també a xous de televisió.

## DVDs

Aki Hoshino ha eixit en pòsters, cartes intercanviables, i samarretes i en els següents DVDs:

### 2008

* Gokusen 3 (abril del 2008) - Ayukawa Sakura (Infermera de l'Escola)
* Sneaker Lover (març del 2008)

### 2007

* Star-revealed (febrer del 2007)
* Kensa Nyuin (febrer del 2007)

### 2006

* Marriage Life (desembre del 2006)
* Koibito Gokko (octubre del 2006)
* Finder Love Guide DVD (setembre del 2006)
* Bengoshi no Kuzu DVD Box (sèrie de televisió) (setembre del 2006)
* Gekkan Aki Hoshino Special (agost del 2006)
* Hoshino Expo (July 2006)
* Watashi Tonjaimashita (juliol del 2006)
* Play H (juliol del 2006)
* Aki-Time (juny del 2006)
* Girls love live (abril del 2006)
* Portfolio (gener del 2006)
* Kachikomi Keiji Ondorya! Daisōsasen Shinsaibashi o Fūsa seyo (Pel·lícula japonesa) (gener del 2006)

### 2005

* Gekkan Aki Hoshino (desembre del 2005)
* I Wish You Love (setembre del 2005)
* NyaaA! (CD+DVD) (setembre del 2005)
* With you -Aki Hoshino (agost del 2005)
* Honey Angel (maig del 2005)
* Beach Angels in Hawaii (abril del 2005)
* Kekkō Kamen SURPRISE (febrer del 2005)
* STAR (gener del 2005)

### 2004

* Yaju no Shori Join 1316 (desembre del 2004)
* Kekkō Kamen RETURNS (novembre del 2004)
* Silky Collection Se-jo!! (novembre del 2004)
* Mangekyō (octubre del 2004)
* Se-jo! Series B: Aki Hoshino (setembre del 2004)
* Darn-Tarn (maig del 2004)
* Milk (març del 2004)
* G Girl Private 001 (gener del 2004)

### 2003

* AAA - Triple A (desembre del 2003)
* H School (octubre del 2003)
* Play H (febrer del 2003)

### 2002

* I am Hoshino Aki (agost del 2002)

## Referències

* DVD i llista de productes a www.CDJapan.co.jp accés el 6 d'octubre de 2006.

## Vegeu també

* Chaku-ero

## Enllaços externs
### Llocs webs oficials

* Hoshino, Aki Arxivat 2008-02-11 a Wayback Machine.- Lloc web oficial d'A-Team (japonès)
* Hoshino, Aki Arxivat 2009-10-03 a Wayback Machine.- Galeria i Vídeo de Hoshino Aki (anglès)
* Aki Hoshino a Babepedia (anglès)
# Alma

«Alma» té aquests significats:
* Toponímia:
** Alma (Colorado)
** Alma (Geòrgia)
** Alma (Illinois)
** Alma (Kansas)
** Alma (Missouri)
** Alma (Nebraska)
** Alma (Quebec)
** Alma (Wisconsin)
** (390) Alma, asteroide descobert per Guillaume Bigourdan el 1894
** Riu Alma
** Riu Alma (Nova Zelanda)
* Miscel·lània: Batalla del riu Alma, enfrontament de 1854 de la Guerra de Crimea, entre l'Imperi rus i l'aliança formada pel Regne Unit, el Segon Imperi Francès i l'Imperi otomà
** ALMA o Atacama Large Millimeter Array, projecte astronòmic internacional
Viccionari
# Cordita

Amb el terme cordita es fa referència a un tipus de pólvora sense fum composta de nitroglicerina i cotó pólvora que es barregen amb acetona, per produir una pasta que posteriorment és premsada en forma de cordaill. La cordita va ser descoberta de forma accidental pel químic suís-alemany Christian Friedrich Schönbein (1799-1868), també responsable del descobriment de l'ozó.

## Descobriment i origen del nom

Fent Christian Friedrich Schönbein un experiment a casa seva, l'any 1845, va vessar de forma accidental una barreja d'àcid nítric i àcid sulfúric, que va assecar posteriorment amb el davantal de cotó de la seva dona. Va penjar la peça de roba a eixugar davant l'estufa, però sense voler, un cop seca va detonar convertint-se en fum. Havia convertit la cel·lulosa del davantal en nitrocel·lulosa. Els grups nitre (procedents de l'àcid nítric) servien com una font interna d'oxigen, i la cel·lulosa, en escalfar-se, es va oxidar per complet en un instant.
Friedrich Schönbein va comprendre les possibilitats del compost. La pólvora negra ordinària explotava enmig d'un fum espès, ennegrint les armes, embrutant els canons i les armes petites, així com enfosquint el camp de batalla. La nitrocel·lulosa va fer possible la "pólvora sense fum", i pel seu potencial com a propulsor en els projectils d'artilleria va rebre el nom de cotó pólvora.
Els primers intents de fabricar cotó pólvora per a finalitats militars van fracassar, a causa del perill d'explosions en les factories. No va ser fins a 1891 quan Dewar i el químic anglès Frederick Augustus Abel (1827-1902) van aconseguir preparar una mescla segura amb el cotó pólvora com a component. Atès que la mescla podia premsar-se en forma de llargs cordills, se la va denominar cordita.

## Composició química

La cordita, que és un explosiu de doble base, està formada per seixanta-quatre parts de cotó pólvora, per trenta parts de nitroglicerina i per cinc parts de vaselina o gelea de petroli, els quals actuen com a estabilitzadors. A més a més també està composta per un 0,8% d'acetona, la qual és imprescindible per realitzar la mescla. Tots els productes generats en la reacció són gasos invisibles, excepte el vapor d'aigua que es veu quan es condensa.

## Vegeu també

* Pòlvora negra
* Pòlvora sense fum

## Referències

* ↑ Kenneth E. Hendrickson III. The Encyclopedia of the Industrial Revolution in World History. Rowman & Littlefield Publishers, 25 novembre 2014, p. 214–. ISBN 978-0-8108-8888-3.

## Bibliografia

* Diccionario Enciclopédico Salvat. Salvat. 1990. ISBN 84-345-4540-3.
* Química Industrial Orgánica. Universidad Politécnica de Valencia. 2006. ISBN 84-970-5969-7..
# Niederdorf

Niederdorf (italià Villabassa) és un municipi italià, dins de la província autònoma de Tirol del Sud. És un dels municipis del vall de Pustertal. L'any 2007 tenia 1.426 habitants. Limita amb els municipis de Prags, Toblach, Welsberg-Taisten, i Gsies.

## Situació lingüística

| Pertinença lingüística (cens 2001) | 93,32% alemany |
| Pertinença lingüística (cens 2001) | 6,68% italià |
| Pertinença lingüística (cens 2001) | 0,00% ladí |

## Administració

Llista d'alcaldes :
| Període | Identitat | Partit |
| 2004- | Johann Passler | SVP |
# Botant de la Roca de Fonguera

El Botant de la Roca de Fonguera és un indret del terme municipal d'Abella de la Conca, a la comarca del Pallars Jussà.
Es tracta d'un salt d'aigua, sempre que les precipitacions d'aigua ho permeten, però la major part de l'any roman sec. És el pas que ha obert al llarg dels segles el Canal del Ximo en un dels plegaments verticalitzats que formen la Serra de Carrànima, en el seu costat meridional, a la Sadella de Ca l'Arte. Es troba a l'extrem oriental dels Feixans de Miralles, a la Solana de Fonguera, poc abans que el canal esmentat s'aboqui en el barranc de Fonguera.
Cal destacar que més al nord d'aquest botant, n'hi ha un altre: el de la Sadella. Més a ponent hi ha també l'anomenat lo Botant.

## Etimologia

El topònim deriva d'un dels significats del verb botar: tirar-se des d'una altura per caure de peus a un lloc més baix. Es tracta, doncs, d'un topònim romànic modern de caràcter descriptiu. La segona part del topònim reflecteix el lloc on es troba, la Roca de Fonguera.

## Referències

* ↑ «Diccionari català-valencià-balear». Arxivat de l'original el 2004-08-26. [Consulta: 13 octubre 2011].
# Agave

«Agave o Àgave» té aquests significats:
* Agave (planta), gènere de plantes entre les quals hi ha l'atzavara
* Agave o Àgave (filla de Cadme), princesa tebana, filla de Cadme i d'Harmonia
* Agave o Àgave, una de les nereides
* Agave o Àgave, una amàzona segons Faules d'Higí.
* Agave (informàtica)
# Amicita

L'amicita és un mineral de la classe dels silicats, que pertany al grup de les zeolites. Rep el seu nom de Giovanni Battista Amici (1786-1863), físic, òptic i inventor dels prismes Amici.

## Característiques

L'amicita és un silicat de fórmula química K₂Na₂Al₄Si₄O$_{16}$·5H₂O. Cristal·litza en el sistema monoclínic. La seva duresa a l'escala de Mohs és 4,5.
Segons la classificació de Nickel-Strunz, l'amicita pertany a «09.GC: Tectosilicats amb H₂O zeolítica, cadenes de connexions dobles de 4-enllaços» juntament amb els següents minerals: garronita-Ca, gismondina-Ca, gobbinsita, harmotoma, phil·lipsita-Ca, phil·lipsita-K, phil·lipsita-Na, flörkeïta, merlinoïta, mazzita-Mg, mazzita-Na, perlialita, boggsita, paulingita-Ca i paulingita-K.

## Formació i jaciments

Es troba en petits filons que tallen roques volcàniques i piroclàstiques de mel·lilita-nefelina. Sol trobar-se associada a altres minerals com: merlinoïta, calcita i aragonita. Va ser descoberta l'any 1979 a la pedrera Höwenegg, a Immendingen, Hegau (Baden-Württemberg, Alemanya). També ha estat trobada al mont Koashva i a la mina d'apatita de Kirovskii (massís de Khibini, Rússia), i a la pedrera Las Urracas (Campo de Calatrava, Espanya).

## Referències

* ↑ «Amicite» (en anglès). Mindat. [Consulta: 31 juliol 2016].